Napóleon vereséggel végződő oroszországi hadjáratát követően az oroszok elfoglalták a Varsói Hercegséget, majd a poroszokkal és az osztrákokkal szövetséget kötve megalapították a hatodik koalíciót és nagy hadsereggel indultak a francia császár ellen. Az egyesült orosz-porosz-osztrák-svéd sereg a Lipcsei csatában, a „népek csatájában” súlyos vereséget mért a franciákra, akiknek szövetségeseiből több is át állt az ellenséghez az ütközet végén és után. Napóleon bár tudott győzelmeket elkönyvelni, végül a koalíciós csapatok elfoglalták Párizst. Napóleon lemondott a trónról fia, Napoléon François Joseph Charles Bonaparte herceg javára. A volt császárt nem sokkal később elfogták és Elba szigetére száműzték. Később ugyan néhány emberével partra szállt és száz napig újra megszerezte a hatalmat, a waterlooi csata után végleg elbukott és Szent Ilona szigetére száműzték, ahol is haláláig élt.